# Seadmete teave

David
Hubner
Marek
Laane

    bald@smail.ee

Tõlge eesti keelde
2010-01-01
0.70.00
KDE
KControl
Seade
Süsteemi teave

## Seadmete teave

Seadmete teabe moodul näitab kõiki asjakohaseid seadmeid, mida sinu PC sisaldab. Sel on kolm sektsiooni: seadmete näitaja, teabepaneel ning parajasti valitud seadme UDI loetelu.

### Seadmeloend

Seadmete näitaja näitab puuna kõiki seadmeid, mida sinu PC-st leiti. Põhikirjed puu alguses on seadmekategooriad, mille kõigi seadmete nägemiseks klõpsa sümbolile +. Kategooria sulgemiseks klõpsa sümbolile -. Seadme teabe nägemiseks tee näitajas seadmel klõps ning teave ilmub nähtavale paremal teabepaneelis. Seadmete näitajas paremklõpsu tehes saab kasutada järgmisi valikuid:

- Keri kõik kokku: kerib puu kokku, näidates ainult põhikategooriaid.

- Keri kõik lahti: kerib puu lahti ja näitab kõiki alamseadmeid.

- Näita kõiki seadmeid: näitab kõiki kategooriaid sõltumata sellest, kas kategoorias on seadmeid või mitte.

- Näita saadaolevaid seadmeid: näitab ainult kategooriaid, milles leidub seadmeid.

Vaikimisi on puu kokku keritud ning näidatakse ainult saadaolevaid seadmeid. Palun pane tähele, et seadmeloendis näidatud seadmed ei pruugi olla kõik sinu PC-s olevas seadmed - siin näeb ainult seadmeid, mille on tuvastanud Solidi taustaprogramm.

Seadmete näitaja võib näidata järgmisi seadmeid:

- Protsessorid: sinu arvuti CPU-d.

- Salvestid: seadmed, mida kasutatakse sinu PC failide ja andmete salvestamiseks.

- Võrguliidesed: seadmed, mis võimaldavad ühineda võrguga või teiste PC-dega.

- Heliliidesed: seadmed, mis võimaldavad sinu PC-l esitada heli. Need jagunevad vastavalt heliarhitektuurile kahte kategooriasse: ALSA ja OSS.

- Videoseadmed: seadmed, mis võimaldavad näha videovooge.

- Jadaseadmed: seadmed, mis on ühendatud sinu PC jadaporti.

- Kiipkaardiseadmed: kiipkaartide lugejad.

- Digitaalvideo edastamise seadmed: seadmed, mis kasutavad digitaaltelevisiooni avatud standardeid.

- Seadme nupud: nupud, mis esinevad sinu PC-l või välistel seadmetel.

- Akud: sülearvutiga ühendatud akud.

- AC adapterid: seadmed, mis tekivad AC adapteri ühendamisel.

- Multimeedia mängijad: seadmed, mis esitavad meediafaile, näiteks muusikamängijad.

- Kaameraseadmed: PC-ga ühendatud digitaalkaamerad.

Videoseadmete hulka ei kuulu sinu videokaardi adapter.

### Teabepaneel

Teabepaneelil näidatakse seadme valimisel selle kohta käivat teavet. Esimesed kaks kirjet on alati järgmised:

- Toode: seadme nimi.

- Tootja: seadme tootja nimi.

Ülejäänud teabepaneeli kirjed sõltuvad valitud seadmest. Neil on hõlpsasti mõistetavad nimetused. Nimetusi saab valida ja kopeerida.

Solid tavaliselt ei edasta teavet protsessori maksimumkiiruse ja toetatud käsustiku kohta.

Seadmeloendi ülemkategooriad ei näita mingit teavet.

### UDI teave

Teabepaneeli all näidatakse valitud seadme UDI. See kujutab endast seadme unikaalset identifikaatorit. Seda on võimalik valida ja kopeerida.